Dušan Tadić

Dušan Tadić (Cyrilic Serbia: Душан Тадић; lahir 20 November 1988) merupakan pemain bola sepak Serbia yang kini bermain di kelab Belanda, Ajax dan pasukan kebangsaan Serbia. Beliau bermain di posisi pemain tengah atau sayap.

Kerjaya kelab

Vojvodina
Dušan Tadić memulakan kerjaya bola sepaknya pada usia remaja dan menyertai kelab AIK Bačka Topola yang terletak di kampung halamannya. Kemudian, beliau menandatangani kontrak profesionalnya bersama FK Vojvodina dan bermain dalam Meridian SuperLiga ketika baru berusia 18 tahun. Ketika bersama Vojvodina, beliau menerima banyak pengalaman bermain bola sepak dengan menentang beberapa kelab utama (pernah menentang Atlético Madrid)dan bermain empat musim penuh dengan mengalami kecederaan atau kemalangan. Beliau menjaringkan gol pertamanya di pentas Eropah dalam perlawanan Liga Eropah menentang Austria Wien ketika baru berusia 20 tahun.

Groningen
Pada 2010, Vojvodina menjual Dušan Tadić kepada FC Groningen dengan bayaran sebanyak €1.23 million. Beliau merupakan pemain ketiga membuat banyak hantaran di Eropah pada musim 2010–11. Beliau bermain untuk Groningen dari tahun 2010 sehingga 2012 sebelum berpindah ke FC Twente.

Twente
Pada 10 April 2012, Tadić telah menandatangani sebuah kontrak bersama FC Twente dengan bayaran sebanyak €7.7 juta dari FC Groningen. Pada 12 Ogos 2012, beliau menjaringkan dua gol ketika menentang bekas kelab, Groningen.

Southampton
Tadić menjadi pemain baru pertama ke Southampton di bawah pengurus baru, Ronald Koeman pada 8 Julai 2014 dengan menandatangani kontrak empat tahun dan bayaran tidak didedahkan, tetapi dilaporkan sekitar £10.9 juta. Beliau membuat debut bersama Southampton pada 17 Ogos dalam perlawanan pertama Liga Perdana Inggeris, beliau bermain selama 74 minit sebelum digantikan oleh Shane Long.

Beliau menjaringkan gol pertamanya untuk Southampton pada 23 September ketika melakukan tendangan penalti menentang Arsenal, menang 2–1 dalam perlawanan Piala Liga Inggeris di Stadium Emirates].

Beliau menjaringkan gol liga pertamanya ketika menang besar 8-0 ke atas Sunderland pada 18 Oktober 2014 dan membuat empat hantaran pada perlawanan itu.

Kerjaya antarabangsa
Tadić telah disenaraikan dalam skuad kebangsaan Serbia pada 2008, ketika baru berusia 19 tahun. Beliau menjadi sebahagian skuad Serbia yang tidak bernasib baik untuk layak ke Piala Dunia FIFA 2014 di Brazil. Beliau menjaringkan gol pertamanya ketika menentang Wales pada 12 September 2012, Serbia menang besar, 6–1.

Gol antarabangsa

Statistik kerjaya

Kelab

Penghargaan

Individu
Penghantar Terbanyak Eredivisie: 2010–11, 2013–14

Rujukan

Kelahiran 1988
Orang hidup
Orang dari Bačka Topola
Pemain bola sepak Serbia
Pemain FK Vojvodina
Pemain FC Groningen
Pemain FC Twente
Pemain Southampton F.C.
Pemain Ajax Amsterdam
Pemain Liga Super Serbia
Pemain Eredivisie
Pemain Liga Perdana Inggeris
Atlet Sukan Olimpik Musim Panas 2008
Pemain Piala Dunia FIFA 2018